|  |
| --- |
| Kretingos_sav_logo_RGB_BW - Copy |
| **KRETINGOS R. VYDMANTŲ GIMNAZIJOS****DIREKTORIUS** |

**ĮSAKYMAS**

**DĖL KRETINGOS R. VYDMANTŲ GIMNAZIJOS DIREKTORIAUS 2021 M. RUGPJŪČIO 31 D. ĮSAKYMO NR. V-93 „DĖL 2021**–**2022 IR 2022**–**2023 MOKSLO METŲ KRETINGOS R. VYDMANTŲ GIMNAZIJOS PRADINIO, PAGRINDINIO IR VIDURINIO UGDYMO PROGRAMŲ UGDYMO PLANŲ PATVIRTINIMO“ PAPILDYMO**

2022 m. kovo 29 d. Nr. V-57

Vydmantai

Vadovaudamasi Lietuvos Respublikos švietimo, mokslo ir sporto ministro 2022 m. kovo 25 d. įsakymu Nr. V-444 „Dėl švietimo, mokslo ir sporto ministro 2021 m. gegužės 3 d. įsakymo Nr. V-688 „Dėl 2021–2022 ir 2022–2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“,

p a p i l d a u 2021–2022 ir 2022–2023 mokslo metų Kretingos r. Vydmantų gimnazijos pradinio, pagrindinio ir vidurinio ugdymo programų ugdymo plano II skyriaus šeštąjį skirsnį 38.3. punktu:

„38.3. iš Ukrainos atvykusių mokinių ugdymas:

38.3.1. išsiaiškinami atvykusiojo asmens lūkesčiai ir norai mokytis kartu su bendraamžiais, švietimo pagalbos ir intensyvumo poreikis mokytis lietuvių kalbos. Su iš Ukrainos perkeltu mokiniu papildomai aptariamas poreikis mokytis ukrainiečių kalbos;

38.3.2. su iš Ukrainos atvykusiu mokiniu sudaromas individualus ugdymo planas, atsižvelgiant į mokymosi pasiekimus ir galimybes;

38.3.3. mokymas vykdomas kasdieniu mokymo proceso organizavimo būdu grupinio mokymosi forma pagal Lietuvos bendrojo ugdymo programas;

38.3.4. 5-8 klasių mokinių mokymasis pažymiais vertinamas per šių dalykų pamokas: užsienio kalbos, matematikos, istorijos, geografijos, fizikos, chemijos. Kitų dalykų: lietuvių kalbos, dailės, muzikos, technologijų, fizinio ugdymo - vertinama ,,įskaityta‘‘.

38.3.5. konsultuojama dėl neformaliojo vaikų švietimo veiklų pasirinkimo, numatomos galimybes mokytis kalbų per neformaliojo vaikų švietimo siūlomas veiklas gimnazijoje.“.

Direktorė Rasa Stonkuvienė

SUDERINTA

Gimnazijos tarybos posėdžio 2022-03-29

protokolo Nr. GT-4

B. Kietelytė

2022-03-29